
RUDOLF ORGHIDAN 


Portret în ulei dim. 84/72 cm de un pictor necunoscut. Aflat în galeria de portrete 


a Camerei de Comerţ şi Industrie din Bucureşti. 

ANA R. ORGHIDAN 


Portret în ulei dim. 84/22 cm, de un pictor necunoscut. Aflat în posesiunea 

RUDOLF О R GHID: AN 
1797-1862 


Rudolf Orghidan s'a născut în anul 1797 în Scheiu, lângă Cetatea Braşo- 
vului, din părinți români. A început de tânăr comerțul, după ce părinții lui 
i-au dat învățătura potrivită timpului de atunci. 

La etatea de 24 ani, îl găsim figurând în firma „frații С. Orghidan“ 
care făceau comerțul de băcănie. Din corespondența ce această casă a avut 
cu deosebite firme din Triest şi Marsilia, încă înainte de 1820, se vede cât 
de important era comerțul de băcănie al fraților Orghidan. 

In anul 1826, R. Orghidan face cunoscut magistratului Braşovului că 
s'a despărțit, prin bună învoială, de firma fraților G. Orghidan şi cere auto- 
rizarea pentru a face singur, pe numele său, comerțul exercitat până atunci 
în numita firmă. Autorizarea i se acordă şi certificatul ce i se dă este în 
cuprinderea următoare: 

„Se constată са R. Orghidan ға ocupat din tinereţe cu comerțul іп 
firma Fraţii G. Orghidan, unde a condus şi contabilitatea în ordine în limba 
germană, ținând toate registrele în perfectă regulă. Din inventar, rezultă 
că partea sa de activ în proprietăți şi mărfuri este de 89.030 fiorini şi în- 
trucât are cunoştinţele necesare i se dă voe a deschide pe numele său о pră- 
vălie de БасаПе (băcănie) în piața Braşovului, la fel cu firma Іа саге а 
fost asociat“. 

Pe temeiul acestui certificat, Rudolf Orghidan deschise o prăvălie de 
băcănie, aprovizionată cu tot felul de coloniale din străinătate, prăvălie 
care ега la nivelul caselor mari de comerț din Viena. 

După cum vedem, în trecutul depărtat, în Transilvania, nu oricine 

putea să facă comerț; pe acele vremuri, negustorul care voia să deschidă 
prăvălie, pe seama lui, trebuia să facă dovada că cunoaşte temeinic comer- 
ful pe care vrea să-l întemeieze şi са are mijloace băneşti suficiente. 

Dela început, comerțul lui R. Orghidan prinse a lua un mare avânt, el 
fiind cunoscut mai de mult pe piața Braşovului, iar după puţin timp, el 
înființă, pe lângă comerțul lui şi o secțiune pentru vânzarea bumbacului 
pe care îl aducea direct din Anglia. Casa cu care lucra, văzând afacerile 
mari pe care le făcea, i-a acordat chiar vânzarea exclusivă (reprezentanța) а 
mărcei ei pentru piața Braşovului. 

Pe lângă prăvălia de băcănie ce avea în Braşov, el a mai avut o prăvălie 
cu brevet de băuturi spirtoase şi un han în casele lui din Scheiu, precum şi 
o alta în Veneţia de jos, prăvălie care fusese а decedatului Ion Pop, zis 
Popovici. 

Văzând că afacerile îi merg bine, el căută să lărgească cât mai mult 
cadrul întreprinderilor sale; vederea lui largă de viitor nu îi îngădui să se 
oprească la orizontul strâmt al afacerilor de băcănie şi având viziunea clară 
a viitorului industriei, el se preocupă de acesta şi înființă о mulțime de 
fabrici. Din scriptele Camerei de comert şi industrie din Braşov, publicate 
de d. N. Gologan!) rezultă că el a avut următoarele fabrici: 

Trei fabrici de hârtie, din саге una іп Gelniţa si două în Ciuc. 

O fabrică de oțet în Comana. 

Iar pentru а da de lucru populațiunei nevoiaşe din Braşov, înființă с. 
fabrică de lucrat iasca, unde multă lume îşi găsea existența. Producțiunea 
fabricei de iască o exporta la Triest. 

Din actele ce posedăm, reese că Rudolf Orghidan, în anul 1856, a făcut 
cerere, adresată Guvernului austriac, pentru а încuviința functionarea fa- 
bricei de hârtie dela Zărneşti, fiind, împreună cu Gheorghe loan, tot по 
gustor, rudă cu el, cei dintâiu şi cei mai mari acționari. 

Rudolf Orghidan avea în împrejurimile Braşovului importante spălă- 
torii de lână, pe care o exporta la Viena. Acest export era foarte important 
căci, pe lângă lâna obținută dela spălătoriile lui, el cumpăra toată lâna 
dela celelalte spălătorii, astfel că era cel mai mare exportator de lână. 


+) Cercetări privitoare la trecutul comerţului românesc din Braşov de М. С. М. 


Gologan, 1928. 

Taxele (dările) plătite de Rudolf Orghidan pentru comerțul lui, pre- 
cum şi pentru comerțul de import şi export al industriilor lui, reprezentau 
mai mult de jumătate din cât plăteau toți ceilalți negustori вазі! din 
Braşov. 

Іп anul 1828, obştia românească din Braşov, îngrijorată са nu avea пісі 
o biserică în care să-şi facă rugăciunile în limba ei, alege patru plenipo- 
tențiari şi anume pe Rudolf Orghidan, Ioan Cepescu, Ioan Juga şi Nicolae 
Cepescu, toți negustori, spre a face demersuri şi a obține autorizațiunea 
de a închiria o casă, care să fie transformată în capelă pentru rugăciuni, 
până la construirea unei biserici a obștei. In acest scop, Rudolf Orghidan 
subscrie o mie de fiorini, iar mai târziu, când se începe strângerea banilor 
pentru construcția bisericei, donează 2500 fiorini. A fost unul din cei 10 
bărbați români care au iscălit contractul de învoire din 1831, prin care sa 
cumpărat casele din Cetatea Braşovului în ulița secuilor, iar pe locul aces- 
tor case ға clădit Biserica Sf-tei Adormiri, cumpărătoare се sa făcut cu 
bani dați de fiecare din cei 10 subscriitori. 

Rudolf Orghidan a fost membru în Gremiul comercial (compania co- 
mercială) şi a apărat interesele românilor, cari deşi cei mai numeroşi în 
acea companie, nu l-au avut decât pe el ca reprezentant. 

A făcut parte din acea pleiadă de negustori români, care, ca Nicola 
Nicolau, frații Boghici şi alții, au luptat din toate puterile spre a ajuta 
comerțul şi a sprijini elementul românesc, în toate împrejurările şi sub 
toate formele. 

A tăcut parte din „Societatea Gremiului Neguţătorilor Români din 
Braşov“ înființată іп 1827 şi al cărui scop era: „întrunirea comercianților 
braşoveni, pentru apărarea intereselor lor comune şi pentru câştigarea ace- 
loraşi drepturi de care se bucură compania privilegiată grecească“. 

Pentru a ajuta cât mai mult la ridicarea culturală a românilor care ră- 
măseseră pe atunci, mult înapoia saşilor şi a ungurilor, a tipărit cu cheltu- 
iala lui în anii 1838 şi 1839 o „GRAMATICĂ ROMÂNEASCĂ ŞI NEM- 
ТЕАЅСА, ETIMOLOGIA ŞI SINTAXA, IN DOUĂ VOLUME DE UN 
IUBITOR AL МАТІКІ". (format 10.5 X 17 cm.). 

Nu ne putem retine de a transcrie în întregime cuvântul înainte, pu- 
blicat în primul volum, în anul 1838, scris probabil din îndemnul lui R. Or- 
ghidan de învățătorul Dimitrie Leca, autorul acestei publicațiuni: 

„Lipsa unei gramatici româneşti şi alteia nemţeşti pentru români, pre- 
сит şi în şcoalele noastre de pe aci, aşa şi în toată patria, unde se află şcoale 
mai bune pentru pricopsirea tinerimei noastre aşezate, o simțim cu toții de 
mult. Ce era să facem, ca să ajutăm deodată şi cât s'ar putea mai în grabă 
la aceste două trebuințe? Са să tăcem astă dată despre neîngrijirea pentru 
dulcea noastră limbă, noi aci cu învățătura limbei nemţesti, a limbei stăpâ- 
nitorului şi а compatrioților noştri, până acuma, noi simțim o greutate foarte 
mare. 

Noi dăm pe fiii noştri încă de cruduţi în scoale la fraţii luterani, sau 
catolici, unde, cu cât este învățătura mai bună pentru fiii dânşilor, cu atât 
este aceia mai nefolositoare pentru ргипсибії noştri în vârsta, în care îi 
trimitem acolo. 

Profesorii din scoalele altor neamuri vorbesc cu învățăceii săi în limba 
maicăsa, săseşte sau ungureşte, din care ai noştri, pe când intră în şcoală, 
încă nu înțeleg nimic. 

Aşa vedem în toate zilele, cum cei mai mulți, după ce petrec trei-patru 
ani la şcoale străine, abia învaţă ceva dintr'o limbă şi atunci încă neregulat, 
са unii care fuseseră siliți a o învăța numai din auz, căci reguli gramaticale 
nu îi dădu nimeni, după care să se îndrepte, aceste stări amprejur ne încre- 
dințează pe noi timpuriu, cum că fiii românilor au trebuință са mai înainte 
de a fi dati la alte şcoale, cel puţin până sunt cruduți, să se pregătească 
precum în religie aşa şi la învățătura limbilor, acasă, іп şcoalele naționale, 
apoi să se dea la străini, după ce au căpătat ceva puteri şi aripi. Spre acest 
scop s'a întocmit această gramatică, cu gând ca petrecând tânărul mai întâi 
regulele limbei sale, totdeodată să cunoască aceia ce are limba noastră de 
obşte cu сеа nemțească şi când va trece în clasul nemțesc, cu atât să-i fie 
mai uşoară învăţarea acestei limbi străine. Ca să nu fie cartea prea mare, în 
mâna tinerilor, vrem să o dăm în două tomuri, dintre care cel dintâiu cu- 
prinde etimologia, iar în al doilea va eşi sintaxul pomenitelor limbi, dim- 
preună cu ortografia lor. Aşa dar, vede oricine cum gramatica noastră este 
hotărâtă anumit pentru şcoale şi noi avem nădejdea că unde va ajunge căr- 
ticica noastră, în mână de profesori practici, nu îşi va pierde scoposul său. 

Cu toate că nouă şi singura această mângâiere пе este destulă, cum că 
puturăm să îmbogățim şi astă dată literatura românească си o carte“, 

Tot pentru a ajuta cultura conaționalilor săi, Rudolf Orghidan а pu- 

blicat cu un an înainte, Foaia Duminicei, care a apărut un an întreg (1837) 
în fiecare Sâmbătă, sub titlul: Foaia Duminicei dela 2 Ianuarie până la 
sfârşitul lui Iunie 1837 şi dela 1 Iulie şi până la sfârşitul anului. Partea 
doua a apărut sub îngrijirea lui loan Barak, translator al Braşovului, sub 
titlul: „Foaia de Duminică“. Formatul în care a apărut această publicațiune 
a fost 24 20 cm. 

La sfârsitul numărului întâi se află scris: Tipărită cu cheltuiala d-lor 
Rudolf Orghidan şi Dimitrie Marin, iar cu începerea numărului doi, nu- 
mele lui Dimitrie Marin dispare şi rămâne în tot cursul anului, numai 
Rudolf Orghidan. 

Un an întreg a întreținut Rudolf Orghidan, cu banii săi, această inte- 
resantă publicațiune, interesantă prin conținut şi tipar, precum si prin 
frumoasele şi interesantele clişee care însoțeau fiecare număr. 

După un an, această publicație a încetat, probabil pentrucă tot efortul 
şi tot ajutorul bănesc, trebuiau îndreptate spre Gazeta Transilvaniei care 
a apărut în anul 1838. 

In mai toate publicațiunile, unde se vorbeşte de Foaia Duminicei, se 
spune că R. Orghidan împreună cu Ioan Ворћісі au tipărit cu cheltuiala lor 
Foaia Duminicei, Din reproducerea copertei celor două semestre apărute din 
această publicațiune, pe care о dăm la iveală, precum şi din scrisoarea lui В. 
Orghidan adresată Episcopului Vasile Moga, publicată de Bartolomeu Baiu- 
lescu, prin care îi făcea cunoscut apariția acestei publicațiuni şi îi cerea spri- 
jinul pe lângă preoți ca ea să pătrundă în popor, rezultă că el singur, ne- 
ajutat de nimeni, a întreținut această publicațiune. De altfel, memoria lui 
‘Ioan Boghici se păstrează şi fără aceasta, la locul de cinste, prin viața lui 
închinată în întregime națiunei române, pe саге a ajutat-o între altele şi 
prin mai multe publicațiuni tipărite cu cheltuiala lui şi a fratelui său 
Constantin. 

Rudolf Orghidan a mai tipărit tot cu cheltuiala lui şi O mie şi una de 
nopţi sau Halima, povesti arăbeşti în opt volume, traduse de loan Barak. 

In anul 1836, Rudolf Orghidan, în urma hotărârii Comitetului bisericei 
Sf. Neculae, angajează, cu contract semnat de el, ре С. Bariț, care se afla 
1а Blaj, pe timp de trei ani, ca profesor, cu leafă de patru sute fiorini de 
argint, ре an, Bariț fiind obligat „să înveţe pruncii obştei cele de cuviinţă 
în limba românească; nemțească şi latinească, ne având voie а se amesteca 

în nici un fel în cele bisericeşti“. Catechismul urma a fi predat, ca şi mai 
înainte, de parohul bisericei. Cel dintâi ajutor în predarea cursurilor, al lui 
С. Bariț, a fost Ion Procop, student din Blaj, care пи a stat la Braşov decât 
un an, iar în anul următor, a fost chemat profesor în România, la Craiova. 

Este interesant de reținut amănuntul са С. Bariț a făcut drumul de la 
Blaj la Braşov în patru zile, aşa de greu se făcea comunicația pe atunci. 

In Noembrie 1844, îl găsim figurând ca martor, împreună cu Gheorghe 
Nica, pe actul de cumpărătoare al locului pe care urma să se ridice clădi- 
rea unei şcoale în Braşov, cumpărare ce nu s'a făcut pe numele bisericei, ci 
pe numele negustorului Bucur Pop, iar putin timp după aceia şi în acel ап, 
R. Orghidan a fost ales în Eforia şcolară. 


Tot atunci, se hotărâ clădirea şcoalelor centrale române din Braşov; el 
se înscrise cu o subvenție anuală de 200 fiorini şi se obligă, ca timp de 10- 
ani, să contribue cu aceiaşi sumă, ceiace şi făcu. 


In 1848, reprezentanța bisericei Sf. Nicolae din Braşov, se adresează 
către Caimacania țării româneşti prin trimişi, negustorii Gheorghe Nica şi 
Apostol Popa, cerând arme ca să se poată înarma poporul românesc. Intre 
cei ce au semnat această adresă este şi R. Orghidan, în calitate de curator. 
Tot în arhiva acestei biserici, se află o listă în care figurează R. Orghidan- 
cu 20 de lănci dăruite pentru înarmarea cetățenilor români săraci. 

R. Orghidan a făcut parte din delegațiunea românească care s'a pre- 
zentat Impăratului, la Viena, în anul 1848, pentru a cere îmbunătățirea 
soartei românilor şi pentru a protesta contra persecuțiunilor la care erau 
supuşi. 

La 23 Mai 1848, deputatul Ion Bran scrie din Viena lui M. Dima la 
Braşov despre rezultatul acestei audiențe; tot în acel an el a fost în dele- 
gațiune şi la Buda Pesta iar deputatul loan Bran scrie parohiei bisericei 
Sf. Niculae din Braşov rezultatul obținut de această delegațiune şi trimete 
cele mai sincere complimente lui К. Orghidan, rugând „să se împărtăşească“ 
şi lui Orghidan această scrisoare. 

R. Orghidan a fost singurul român ales la înființarea Camerei de co- 
mert şi industrie din Braşov, în anul 1851, toți ceilalți 14 membrii fiind saşi. 

Şi în această calitate el a apărat, cu tărie, drepturile negustorilor ro- 
mâni, cerând, între altele, ca şedinţele Camerei să se publice şi în româneşte- 

-pentru ca numeroşii negustori români, alegători, să poată urmări activitatea 
camerei şi a reprezentanţilor lor. 

In 1852 Septembrie, R. Orghidan subscrie împreună cu alți negustori 
un legământ care conține 12 paragrafe din саге transcriem paragraful 2 
care prevede că: „şcoala va rămâne în veci națională confesională, nefiind 
niciodată iertat a îmbrăca alt caracter, decât ce cuprinde numirea еі, aceasta 
o înțelegem aşa, ca clădirea acestor şcoale trebue să fie şi să rămână numai 
proprietatea românilor de religie răsăriteană, drept credincioasă, sub blestem 
de afurisenie şi profesorii să se aleagă şi să se denumească numai din sânul 
națiunei române de religiune răsăriteană, drept credincioasă” 

Rudolf Orghidan ва căsătorit cu Ana Alexe Hagi Petkoglu din Bu- 
cureşti, în anul 1822. Soţia sa i-a adus ca zestre pe lângă bani şi o prăvălie 
în ulița Lipscanilor din Bucureşti. 

Din această căsătoria s'au născut mai mulți copii, din care cel mai mic fu 
Constantin. 7). 

Constantin Orghidan fiul mai mic al lui Rudolf Orghidan s'a născut 
la 1835; ela învățat în Academia Comercială din Viena; întors în țară, sa 
stabilit în Bucureşti şi a deschis o Casă de Comision în tovărăşie cu War- 
tanovici. La înființarea Camerei de Comert din Bucureşti, în anul 1868, а 
fost ales secretar; munca grea de organizare a acestei instituțiuni а găsit 
în C. Orghidan, omul metodic şi muncitor care dela început a stabilit modul 
ei de funcționare potrivit spiritului legei. El a fost tot timpul cât а func- 
ționat, trăsătura de unire între membri şi conducerea Camerei. 

Tot stăruințelor lui se datoreşte înființarea bursei din Bucureşti ре 
baza unui documentat raport şi a unui proect de lege alcătuit de el şi de 
1. У. Socec, lucrare care a fost în întregime aprobată de Camera de Comerţ 
şi majoritatea guvernului. 

Prin donațiunea unor colecțiuni de legi şi a mai multor cărți cu privire 
la comerț, pune bazele bibliotecei care astăzi se poate număra printre cele 
mai importante. Constantin Orghidan a murit în anul 1880. 

Fiul cel mare al lui В. Orghidan, Radu, absolvent al facultăței de drept ! 


*) Fiul lui Constantin Orghidan este Inginerul Constantin C. Orghidan, fost directos 
general al societăţii Reşiţa, actualmente preşedintele Uniunei Industriilor metalurgice şi 
miniere din România зі vice-preşedint: al Camerei de Comerţ зі Industrie din Bucureşti. 

din Viena sa stabilit şi el la Bucureşti şi a fost un distins avocat specializat- 
în chestiunile comerciale. 

Rudolf Orghidan a strâns o mare avere din comerțul şi industriile lui, 
avere pe care, în cea mai mare parte, a cheltuit-o în scopuri culturale şi de 
binefaceri. A cheltuit mult pentru ridicarea culturală a neamului său. Ме- 
moria lui trebue slăvită, iar figura sa, popularizată, pentru ca urmaşii ace- 
lora, ce au profitat de pe urma generozităţii lui, să cunoască pe acest bine- 
făcător al lor. 

Nu este operă de susținere sau de ajutor al elementului românesc, la care 
Rudolf Orghidan să nu fi luat parte, fiind secondat în aceasta, de demna lui 
soție Ana, care, împreună cu Maria Nicolau şi alte doamne, au iscălit sta- 
tutele „Реџпіцпеі Femeilor Române pentru creşterea. fetițelor orfane să- 
race şi mai întâi a acelora ai căror părinți au căzut în revoluția româno- 
transilvăneană din anul 1848-1849", societate се a luat ființă în anul 1850 şi 
care şi-a serbat jubilelul de 75 de ani, în 1926. 

Ana R. Orghidan a fost aleasă dela început (la 24 Martie 1850) în im- 
portantul post de casieră şi pe lângă contribuţia sa statutară, a dat din banii 
еі са să acopere o parte din cheltuelile inerente oricărui început. In асеа- 
stă calitate, a funcționat 6 ani, spre deplina mulțumire a tuturor, iar în 
anul 1856, a fost aleasă prezidentă şi a condus societatea până în anul 1858, 
când a demisionat, din cauză că în acel an a trebuit să părăsească Braşovul. 

Anul 1858 a fost un an rău pentru Rudolf Orghidan. El, care cheltuise 
o mare parte din averea sa pentru opere de binefacere, a avut în acel an o 
pierdere bănească foarte mare din cauza crizei puternice care se abătuse 
asupra Transilvaniei. Atunci, văzând că nu mai poate duce la Braşov 
aceiaşi viață са mai înainte, se hotărî să lichideze toate afacerile şi veni 
să se stabilească în Bucureşti la cei doi copii ai săi Constantin şi Radu 


` Orghidan. Асі, a trăit o viață cu totul retrasă şi după 4 ani, în 1862, a încetat 


din viață şi a fost înmormântat în curtea bisericei Icoanei din Bucureşti, 

Mulţumit de actele de filantropie şi de binefacere pe care le-a făcut 
în tot timpul vietei sale, el a murit într'o atmosferă de seninătate demnă 
de cei ce-şi fac pe deaîntregul datoria, având un singur regret: acela de a 
nu fi putut ajuta mai mult. 

